hotchpotch/miracl-hf-unified huggingface dataset:
केन्‍द्रीय सड़क अनुसंधान संस्‍थान
केन्‍द्रीय सड़क अनुसंधान संस्‍थान (Central Road Research Institute / CRRI) की स्‍थापना भारत} की एक प्रमुख राष्‍ट्रीय प्रयोगशाला के रूप में 1948 में वैज्ञानिक तथा औद्योगिक अनुसंधान परिषद की एक अंगभूत प्रयोगशाला के रूप में की गई I संस्‍थान की स्‍थापना का उद्देश्‍य सड़कों तथा हवाई पट्टियों का अभिकल्‍प, निर्माण एवं रखरखाव, बडे़ तथा मध्‍यम शहरों की यातायात तथा परिवहन आयोजना, विभिन्‍न क्षेत्रों में सड़कों का प्रबन्‍ध, मार्जिनल सामग्री का सुधार, सड़क निर्माण में औद्योगिक अपशिष्‍ट की उपयोगिता, भू स्‍खलन नियंत्रण, भू सुधार पर्यावरणीय प्रदूषण तथा सड़क यातायात सुरक्षा पर अनुसंधान तथा विकास परियोजनाओं पर कार्य करना है I संस्‍थान भारत तथा विदेशों में विभिन्‍न उपयोगकर्ता संगठनों को तकनीकी तथा परामर्श सेवाएं प्रदान करता है I संस्‍थान सड़क तथा रन-वे परियोजनाओं के कार्य निष्‍पादित करने के लिए 1962 से जन समूह तक अनुसंधान तथा विकास उप‍लब्धियों के प्रचार प्रसार के लिए राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों/पुनर्ग्रहण शिक्षण पाठ्यक्रमों को आयोजित करने का सामर्थ्‍य रखता है I महामार्ग अभियांत्रिकी के क्षेत्रों में मानव संसाधन की क्षमता बनाने के लिए संस्‍थान के पास राष्‍ट्रीय तथा अन्‍तर्राष्‍ट्रीय प्रशिक्षण कार्यक्रमों को आयोजित करने की क्षमता है I
सीएसआईआर केंद्रीय सड़क अनुसंधान संस्थान (सीआरआरआई) की स्थापना भारत सरकार के वैज्ञानिक एवं औद्योगिक अनुसंधान परिषद की एक घटक प्रयोगशाला के रूप में सन् 1952 में दिल्ली में की गई। संस्थान राजमार्ग और सड़क परिवहन प्रौद्योगिकी के प्रमुख क्षेत्रों में व्यवसाय को उच्च गुणवत्ता और विश्व स्तर पर स्वीकार्य अनुसंधान और परामर्श सेवाएं प्रदान करता है। संस्थान के पांच अनुसंधान एवं विकास क्षेत्र तथा चार अवसंरचना तकनीकी सहायता क्षेत्र है। सीएसआईआर - सीआरआरआई एक आईएसओ 9001 प्रमाणपत्र प्राप्त संस्थान है।
संस्थान में अनुसंधान और विकास क्षेत्रों में सड़क और सड़क परिवहन के सभी पहलुओं पर अनुसंधान और विकास कार्य संपन्न किए जाते हैं। इनकी गतिविधियों को पाँच प्रमुख क्षेत्रों में समूहीकृत कर सकते हैं, जैसे कुटिटम अभियांत्रिकी और सामग्री, भूतकनीकी अभियांत्रिकी, सेतु और संरचनाएं, यातायात और परिवहन योजना, सड़क विकास योजना एवं प्रबंधन। संस्थान प्रायोजित और अनुबंध अनुसंधान कार्य करता है और सभी सरकारी और निजी क्षेत्र के संगठनों के लिए परामर्श सेवाएं प्रदान करता है।1973 mai sathapana
राष्ट्रीय भूभौतिकीय अनुसंधान संस्थान
राष्ट्रीय भूभौतिकीय अनुसंधान संस्थान (National Geophysical Research Institute / एन.जी.आर.आई.), वैज्ञानिक तथा औद्योगिक अनुसंधान परिषद् की एक संघटक प्रयोगशाला है। पृथ्वी विज्ञान के बहुविषयी क्षेत्रों में अनुसंधान करने के ध्येय से राष्ट्रीय भूभौतिकीय अनुसंधान संस्थान की स्थापना 1961 में की गई। एनजीआरआई का अधिदेश संपोषणीय तरीके से भूसंसाधनों का उपयोग करने के बारे में विचारपूर्ण निर्णय लेने में सरकारी अभिकरणों, सार्वजनिक एवं निजी क्षेत्र के हितधारकों को सक्षम बनाने और प्राकृतिक खतरों के प्रति मुस्तैदी एवं उन्हें सामना करने की ताकत को सुधारने हेतु सार्वजनिक-हित विज्ञान के लिए अनुसंधान करना है। संस्थान इंजीनियरी भूभौतिकी, भूकम्प विज्ञान, भूगतिकी एवं भू-पर्यावरण के अध्ययन के अतिरिक्त हाइड्रोकार्बन, खनिज तथा भूजल स्रोतों के अन्वेषण में प्रमुख भूमिका निभाता है।
इस संस्थान की अनुसन्धान गतिविधियाँ मोटे तौर पर तीन विषयों के अन्तर्गत होती हैं:  संस्थान में सात प्रधान अनुसंधान एवं विकास समूह और इक्कीस कार्यकलाप हैं जिनमें भूकंप विज्ञान, मैग्नेटोटेलूरिकी, जीपीएस, पुरा-भूकंपविज्ञान, संरचनात्मक भूविज्ञान, नियंत्रित स्रोत भूकंपकी, गुरुत्व एवं चुंबकिकी, भूरसायनिकी, भूकालानुक्रम विज्ञान, पुराचुंबकत्व, ग्रहीय भूविज्ञान, भूचुंबकत्व, वायुवाहित भूभौतिकी, अगभीर अधस्तल भूभौतिकी और शैल यांत्रिकी, जलरसायनिकी, पुरा-पर्यावरणीय अध्ययन तथा प्रतिरूपण और पृथ्वी प्रक्रियाओं का अनुकार जैसे विविध प्रकार की भूभौतिकीय, भूरसायनिक, भूवैज्ञानिक तकनीकों में विशेषज्ञता शामिल है। 95 वैज्ञानिक और उतनी ही संख्या में तकनीकी स्टाफ, 150 परियोजना अनुसंधानकर्ता तथा 50 पीएचडी छात्र, अत्याधुनिक अभिकलनात्मक एवं प्रयोगशाला सुविधाओं और देशव्यापी प्रेक्षण स्थलों के नेटवर्क के साथ, सह अभिकरणों, सार्वजनिक क्षेत्र एवं निजी उद्योगों से साझेदारी के साथ एनजीआरआई, निकट भविष्य की चुनौतियों का समाधान करने के लिए और सामाजिक प्राथमिकताओं को प्रभावित करने हेतु विज्ञान के लाभों को सामने लाने के लिए प्रतिबद्ध है।
टेलीकम्युनिकेशन्स कंसलटेंट्स इंडिया लिमिटेड
टेलीकम्युनिकेशन्स कंसलटेंट्स इंडिया लिमिटेड (टी सी आई एल) सार्वजनिक क्षेत्र का एक अग्रणी उद्यम है जो आई एस ओ 9001-2000 प्रमाणित है। टी सी आई एल दूरसंचार परामर्श और इंजीनियरी के क्षेत्र में एक प्रमुख कंपनी है जिसका दूरसंचार और सूचना प्रौद्योगिकी के क्षेत्र में सुदृढ़ आधार है। इसकी स्थासपना संचार मंत्रालय के तत्वावधान में दूरसंचार विभाग, भारत सरकार द्वारा सन् 1978 में की गई थी। इस मंत्रालय का नेतृत्व संचार और सूचना प्रौद्योगिकी मंत्री करते हैं।
दूरसंचार विभाग के अधीन सार्वजनिक क्षेत्र के चार उद्यम हैं, जिनमें से एक टी सी आई एल है तथा अन्य निम्नलिखित है :
प्रशिक्षित और अनुभवी जनशक्ति, अनुसंधान और विकास तथा प्रशिक्षण सुविधाओं की दृष्टि से दूरसंचार विभाग/बी एस एन एन/एम टी एन एल के विस्तृत नेटवर्क द्वारा समर्थित टी सी आई एल ने अत्यंत तीव्र गति से विकास किया है। टी सी आई एल अब परियोजनाओं के लिए समग्र दूरसंचार समाधान प्रदान करता है। टी सी आई एल प्रमुख रूप से मध्यपूर्व अफ्रीका, दक्षिण-पूर्व अफ्रीका, दक्षिण-पूर्व एशिया तथा यूरोप के लगभग 45 देशों में कार्यरत रही है। दूरसंचार के सभी क्षेत्रों में विश्व भर में विश्वस्तरीय प्रौद्योगिकी और भारतीय विशेषज्ञता उपलब्ध कराने तथा परियोजना कार्यान्वयन के क्षेत्र मे समग्र गुणवत्ता प्रबंध तथा उत्कृष्ट सेवाएं प्रदान करने के उद्देश्य से संगठन की स्थापना की गई थी।
विश्व बालश्रम दिवस
विश्व बालश्रम दिवस 12 जून को मनाया जाता है।
भारत में बालश्रम की समस्या दशकों से प्रचलित है। भारत सरकार ने बालश्रम की समस्या को समाप्त कदम उठाए हैं। भारतीय संविधान के अनुच्छेद 23 खतरनाक उद्योगों में बच्चों के रोजगार पर प्रतिबंध लगाता है।
भारत की केंद्र सरकार ने 1986 में बालश्रम निषेध और नियमन अधिनियम पारित कर दिया। इस अधिनियम के अनुसार बालश्रम तकनीकी सलाहकार समिति नियुक्त कि गई। इस समिति की सिफारिश के अनुसार, खतरनाक उद्योगों में बच्चों की नियुक्ति निषिद्ध है।
1987 में, राष्ट्रीय बालश्रम नीति बनाई गई थी।
भारतीय रेल राष्ट्रीय अकादमी
भारतीय रेल राष्ट्रीय अकादमी (पुराना नाम : "रेलवे स्टाफ कालेज), रेल अधिकारियों को भारतीय रेल संगठन में अपना मूल्यांकन करने के लिए मित्र, दार्शनिक एवं मार्गदर्शक के रूप में कार्य करता है ताकि वे बदलते हुए वातावरण के अनुरुप इसमें सुधार लाने हेतु सकारात्मक भूमिका निभा सकें। भारतीय रेल वास्तव में राष्ट्र की जीवन रेखा है, जो बहुत बड़ी परिवहन व्यवस्था के रूप में माल-सामान तथा लोगों को देश के एक कोने से दूसरे कोने तक पहुंचाने में तथा सामाजिक, प्रौद्योगिकी, आर्थिक तथा राजनीतिक विकास के लिए दिए जाने वाला इसका सहयोग है।
रेलवे स्टाफ कालेज 1930 में देहरादून में स्थापित किया गया तथा इसके पश्चात 1952 में वडोदरा में स्थानांतरित किया गया। यह हरे-भरे लॉन से घिरे तथा सी.एफ. स्टीवेन्स द्वारा डिजाइन की गई पुनर्जागरण शैली में बने प्रताप विलास पैलेस (1914 ई. सन्‌ में निर्मित) में चलाया जा रहा है। 55 एकड़ में फैले तथा बगीचों, वनों, मोरों तथा सैलानी पक्षियों के सुंदर कलरव से गुंजित यह परिसर वडोदरा के गायकवाड (तत्कालीन शासक) से खरीदा गया।
भारतीय रेल, भारत की परिवहन अवसंचरना का बहुत की महत्वपूर्ण घटक है एवं यह अपने अस्तित्व के स्वर्णिम 150 वर्ष पूर्ण कर चुकी है तथा समय के साथ-साथ नई सहस्राब्दी के लिए भारत की अवसंचरना योजना के हिस्से के रूप में अपने को तैयार कर रही है। भारतीय रेलवे में लगभग 15 लाख कर्तव्यनिष्ठ एवं बहुत ही कुशल कार्मिक हैं, जिनमें व्यावसायिक क्षेत्रों के साथ ही साथ वैश्विक आधार पर भी अपार संभावना है।
देश के सामाजिक एवं आर्थिक विकास के लिए परिवहन अवसंरचना बहुत ही महत्वपूर्ण परिसंपत्ति है। कार्य, शिक्षण एवं आनंद के लिए लोगों की गतिशीलता तथा संसाघनों का प्रभावी एवं किफायती वितरण एवं उत्पादन आधुनिक जीवन की आवश्यकताएं हैं। इनकी पहचान के लिए दसवीं पंचवर्षीय योजना में परिचालन कार्यकुशलता, मौजूदा परिसंपत्ति का उत्पादकता बढ़ाने तथा मालभाड़ा एवं किराए के ढ़ांचे को सरल बनाकर अपने गुणात्मक सुधार लाने तथा वर्तमान में भारतीय रेल के समक्ष मुख्य चुनौतियों का सामना करने के लिए रेलवे कार्यप्रणाली का विकास करने सहित मुख्य रूप से नीतिगत सुधार लाना है।ﾠ
मानव संसाधन किसी भी संगठन का बहुत ही महत्वपूर्ण संसाधन है जिसकी प्रभावशीलता से सफलता निर्धारित होती है। इसलिए इस संसाधन का विकास भारतीय रेल का महत्वपूर्ण मुद्दा है।
भारतीय रेल में 6.0 लाख से अधिक समूह घ कर्मचारी, लगभग 9 लाख समूह ग कर्मचारी तथा 3000 चिकित्सा अधिकारियों सहित 15,000 समूह क तथा समूह ख अधिकारी कार्यरत हैं। क्षेत्रीय रेलों पर विविध प्रणाली, तकनीकी तथा क्षेत्रीय प्रशिक्षण स्कूलों में अराजपत्रित कर्मचारियों के लिए प्रशिक्षण का आयोजन किया जाता है। अराजपत्रित कर्मचारियों की प्रशिक्षण आवश्यकताओं को पूरा करने के लिए रेल प्रणाली में 169 प्रशिक्षण केंद्ग स्थित हैं। अधिकारियों का प्रशिक्षण छह केंद्गीयकृत प्रशिक्षणों संस्थानों में आयोजित किया जाता है, जैसे-
भारतीय रेल सिविल इंजीनियरी संस्थान, पुणे
भारतीय रेल सिविल इंजीनियरी संस्थान रेलपथ, पुलों एवं संरचनाओं पर रेलों के विशेष उद्देश्य को शामिल करते हुए प्रशिक्षण मॉड्युल की व्यवस्था करता है। यह पेशेवर इंजीनियरों, योग्य अनुभवी एवं नामचीन व्यावसायिकों तथा नवागंतुकों के बीच परस्पर विचार विमर्श की व्यवस्था करता है। सन 1959 में पुणे में प्रारंभ हुई रेल प्रशिक्षण पाठशाला के रूप में अस्तित्व में आया भा.रे.सि.इ.से. नए भर्ती हुए रेल सिविल इंजीनियरों एवं व्यावसायिकों के प्रशिक्षण की आवश्यकताएं पूरी करता रहा है।
ऐतिहासिक एवं सांस्कृतिक शहर पुणे में स्थित इरिसेन में एक साथ ही एक समय करीब 100 इंजीनियरों प्रबंधकों को प्रशिक्षण देने की व्यवस्था है। विकासशील देशों की रेलों के अलावा, सरकारी विभागों एवं निजी संगठनों के इंजीनियरों को भी प्रशिक्षित किया जाता है। प्रशिक्षण कार्यक्रम का स्वरूप सामान्य तथा आवासीय है। प्रशिक्षु अधिकारियों के लिए सुभंडारित तकनीकी ग्रंथालय, कंप्युटर केंद्र, सामग्री परीक्षण प्रयोगशाला, मॉडल कक्ष, संग्रहालय, छात्रावास, भोजन कक्ष एवं मनोरंजन सुविधाओं के साथ विभिन्न प्रशिक्षण कार्यक्रम आयोजित करने के लिए संरचनागत सुविधाएं उपलब्घ हैं।
प्रशिक्षण देने में उत्कृष्टता प्राप्त इरिसेन को आइ.एस.ओ.9001-2000 प्रमाणपत्र प्रदान किया गया है। मेसर्स डेट नार्स्के वेरिटास (डीएनवी), हॉलैंड, (प्रमाणित करनेवाला निकाय) द्वारा जारी प्रमाणीकरण पत्र के अनुसार प्रमाणपत्र 9 सितंबर 2003 से 9 दिसम्बर 2006 तक प्रभावी है। सिविल इंजीनियरी एवं निर्माण प्रौद्योगिकी के क्षेत्र में तथा विकासशील देशों विशेषकर एशिया एवं अफ्रीका के रेल, राइट्स, इरकॉन, कोंकण रेल प्रतिष्ठित सार्वजनिक/निजी क्षेत्र की कंपनियों निकाय की कंपनियों के अधिकारी इसके ग्राहक हैं।
भारतीय रेल के नए भर्ती सिविल इंजीनियरों को आंतरिक प्रशिक्षण देने की लंबे समय से अनुभव की जा रही मांग को पूरा करने के लिए पुणे में सन् 1959 में रेल पथ प्रशिक्षण पाठशाला के रूप में भा.रे.सि.इंजी.संस्थान प्रारंभ हुआ। बाद के वर्षों में रेलपथ एवं पुल प्रौद्योगिकी में उन्नतियों के कारण संस्था की श्रेणी में वृद्धि की गई ताकि रेलपथ, पुलों एवं रेलवे के सिविल इंजीनियरों के सामने आनेवाले अन्य विषयों को इसमें शामिल किया जा सके. इस संस्थान के नाम में निम्नानुसार परिवर्तन हुए हैं।
वर्ष 1971 में - भारतीय रेल उन्नत रेलपथ प्रौद्योगिकी संस्थान.
वर्ष 1985 में भारतीय रेल सिविल इंजीनियरी संस्थान (इरिसेन)
बाद के वर्षों में इसमें आधुनिक सुसज्जित प्रयोगशालाएं तथा मॉडल कक्षों वाले अनेक अतिरिक्त प्रभाग जोडे गए, जिससे संस्थान का यह वर्तमान स्वरूप सामने आया है। आज हर नवागंतुक इंजीनियर उन्नति के अपने साझा प्रयासों में तथा ज्ञान एवं निपुणता की अभिवृद्धि के लिए अनुभवी तथा वरिष्ठ इंजीनियरों के साथ कंधे से कंधा मिलाकर कार्य करते हैं।
श्वास नलिका
मनुष्य, पशुओं और पक्षियों के शरीर में श्वास नलिका (trachea) या साँस की नली वह नली होती है जो गले में स्थित स्वरयंत्र (लैरिंक्स) को फेफड़ों से जोड़ती है और मुंह से फेफड़ों तक हवा पहुँचाने के रास्ते का एक महत्वपूर्ण भाग है। श्वासनली की आन्तरिक सतह पर कुछ विशेष कोशिकाओं की परत होती है जिन से श्लेष्मा (mucus) रिसता रहता है। साँस के साथ शरीर में प्रवेश हुए अधिकतर कीटाणु, धूल व अन्य हानिकारक कण इस श्लेष्मा से चिपक कर फँस जाते हैं और फेफड़ों तक नहीं पहुँच पाते। अशुद्धताओं से मिश्रित यह श्लेष्मा या तो अनायास ही पी लिया जाता है, जिस से ये पेट में पहुँच कर वहां पर हाज़में के रसायनों द्वारा नष्ट कर दिया जाता है, या फिर बलग़म बन कर मुंह में उभर आता है जहाँ से इसे थूका या निग़ला जा सकता है। मछलियों के शरीर में श्वासनली नहीं होती।
मनुष्यों में श्वासनली की भीतरी चौड़ाई 21 से 27 मिलीमीटर और लम्बाई 10 से 16 सेन्टीमीटर तक होती है। यह स्वरग्रंथि से शुरू हो कर नीचे फेफड़ों की तरफ आती है और फिर दो नालियों में बट जाती है जिन्हें श्वस्नियाँ (ब्रोंकाई) कहते हैं। दाईं श्वसनी दाएँ फेफड़ें में सांस ले जाती है और बाईं श्वसनी बाएँ फेफड़ें में। श्वासनली को अकड़कर सांस के लिए खुला रखने के लिए श्वासनली के अंदर थोड़ी-थोड़ी दूरी पर 25 से 20 उपस्थि (कार्टिलिज) के बने छल्ले होते हैं। इन सब छल्लों से जुड़ी हुई एक मांसपेशी होती है। जब मनुष्य ख़ांसी करता है तो यह मांसपेशी सिकुड़ जाती है जिस से यह छल्ले भी सिकुड़ जाते हैं और श्वासनली थोड़ी तंग हो जाती है जाती है। श्वासनली के सिकुड़ने से गुज़रने वाली हवा का दबाव और गति ठीक उसी तरह से बढ़ जाती है जिस तरह अगर किसी पानी की नली को सिकोड़ा जाए तो पानी ज़्यादा ज़ोर से आता है। अगर कोई बलग़म या किसी चीज़ के कण श्वासनली में चिपके या फंसे हों तो वो हवा के इस तेज़ बहाव से मुंह की तरफ उड़ते हुए चले जाते हैं। ज़ुक़ाम या कोई ग़लत पदार्थ श्वासनली में जाने की हालत में ख़ांसने की इसी व्यवस्था से श्वासनली स्वयं को साफ़ कर लेती है।
गले से पेट तक चलती हुई एक और भी नली होती है जिसे ग्रासनाल (esophagus) या खाने की नली कहते हैं। ग्रासनाल और श्वासनली दोनों ही गले से शुरू होतीं हैं। श्वासनली के ऊपर एक छोटा सा लोलक (पल्ला) होता है जिसे कंठच्छद (epiglottis / एपिग्लाटिस) कहते हैं। जब कोई खाना खाता है या कुछ पीता है तो यह कंठच्छद गिर कर श्वासनली को कस के बंद कर देता है। इसी कारण से खाना ग्रासनाल से होते हुए पेट में तो जाता है लेकिन श्वासनाल या फेफड़ों में बिलकुल प्रवेश नहीं करता।
सबसोलर प्वाइंट
ग्रह की सतह पर वह बिन्दु जहा सूर्य की किरने ग्रह की सतह को सेधे मार रहे हो या ग्रह की सतह का वह बिन्दु जो सूर्य के निकटतम हो, उसे सोलर पॉइंट कहा जाता है।
जब यह बिंदु हवाई के माध्य से होकर गुजरता है, तो यह लहानिना दोपहर के रूप में जाना जाता है।
इवाते प्रीफ़ेक्चर
इवाते प्रीफ़ेक्चर होक्काइडो के बाद जापान का सबसे बड़ा प्रीफ़ेक्चर है। यह होन्शू द्वीप पर तोहोकू क्षेत्र में स्थित है और द्वीप का सबसे पूर्वी बिन्दू यहीं स्थित है। इसकी राजधानी मोरिओता है। इवाते अपने प्राकृतिक सौन्दर्य के लिए ख्यात है क्योंकि इसका जनसंख्या घनत्व होक्काइडो के बाहर किसी भी प्रीफ़ेक्चर से कम है।
इवाते में उद्योग-धन्धे मोरिओका के आसपास सघनित हैं और ये उद्योग अर्धचालकों ("सेमीकण्डकटर") और संचार विनिर्माण में महारथ प्राप्त हैं।
इवाते की वर्तमान जनसंख्या १ अक्टूबर २००७ की स्थिति तक १३,६३,७०२ है जिसमें से ६,५१,७३० पुरुष और ७,११,९७२ महिलाएं हैं।
सर्वारम्भिक जनगणना के आंकड़े १९०७ से उपलब्ध हैं जब इवाते की कुल जनसंख्या ७,७०,४०६ थी जिसमें ३,८९,४९० पुरुष और ३,८०,९१६ महिलाएं थीं। यही एकमात्र ऐसी जनगणना है जिसमें पुरुषों की संख्या महिलाओं से अधिक है।
१९३५ में इवाते की जनसंख्या दस लाख को पार कर १०,९५,७९३ थी।
१९८५ में इवाते की जनसंख्या सर्वसामयिक अधिकतम थी जब यह १४,३३,६११ पहुँच गई।
१९५० की जनगणना में इवाते में सर्वाधिक लोग पैदा हुए और यह आंकड़ा ४५,९६८ दर्ज है। इसके बाद से जन्मदर में गिरावट आई है और २००७ में यह आंकड़ा मात्र १०,३४४ था। सर्वाधिक लोग १९४५ में मरे जब यह आंकड़ा ३२,६१४ था और इसके बाद से मृत्यु दर में भी गिरावट आई और १९८० में ९,८९२ का आंकड़ा दर्ज किया गया। इसके बाद से मरने वालों की संख्या में वृद्धि हुई है और २००७ में १४,७७४ लोग मरे।
चिकित्सा क्षेत्र में हुए सुधारों के कारण जन्म के समय बाल मृत्यु दर १९५० में ४,२४६ से घटकर २००७ में मात्र ३३२ रह गई है।
विवाहों की संख्या में भी इवाते में गिरावट आई है। १९५० में यह आंकड़ा १३,०५५ से घटकर २००७ में मात्र ६,३५४ रह गया है।
एलिस एल्बिनिया
एलिस एल्बिनिया (Alice Albinia) एक पत्रकार है जिसको अपनी पहली अंग्रेज़ी पुस्तक "सिन्धु-साम्राज्य" (Empires of the Indus) के लिए काफ़ी सराहा गया है। एलिस का जन्म १९७६ में लंदन में हुआ था। कैम्ब्रिज़ विश्वविद्यालय से अंग्रेज़ी साहित्य में स्नातक करने के बाद उसने दिल्ली में पत्रकार के रूप में काम किया और उसके बाद वापिस दक्षिण-एशियाई इतिहास के विषय से स्नातकोत्तर की पढ़ाई की। इसी बीच उसने सिन्धु नदी के विभिन्न हिस्सों का भ्रमण किया और अपने जिज्ञासाटन को इतिहास से जोड़कर वृत्तांत लिखा। इसके लिए इसे रॉयल सोसाइटी औफ़ लिटरेचर का पुरस्कार भी मिल चुका है।
रौबर्ट बन्सन
रौबर्ट विल्हेम एबरहर्ड बन्सन (Wilhelm Eberhard Bunsen) (३१ मार्च १८८१ – १६ अगस्त १८९९) एक जर्मनी रसायन वैज्ञानिक हैं। उन्होंने गर्म तत्व के की खोज की और का (सन् १८६०) में आविष्कार किया तथा (सन् १८६१) में के साथ आविष्कार किया।
गला
मनुष्यों व कुछ अन्य जीवों में गला गर्दन के आगे के हिस्से को कहते हैं। मनुष्यों के गले में कई अंग होते हैं, जैसे - स्वरग्रंथि, श्वासनली, ग्रासनाल और कंठच्छद।
गले को हिंदी में और भी नामों से जाना जाता है जैसे की कंठ, हलक़ और घिग्घी।
श्रीलंका के पर्वतीय वर्षावन
श्रीलंका के पर्वतीय वर्षावन, श्रीलंका के मध्य में स्थित पहाड़ी क्षेत्र (उच्चभूमि) में 1000 मीटर से अधिक की ऊँचाई पर स्थित एक पारिस्थितिक क्षेत्र है। इसकी समृद्ध जैव विविधता के कारण, इस क्षेत्र को वैश्विक महत्व का पारिस्थितिक क्षेत्र माना जाता है। यह जंगल तराई के जंगलों की तुलना में ठंडे हैं और इसलिए यह मेघवनों के विकास के लिए आदर्श स्थिति उपलब्ध कराते हैं। श्रीलंका के पुष्पी पादपों की लगभग आधी स्थानिक प्रजातियां और लगभग 51 प्रतिशत स्थानिक कशेरुकी प्राणी इन्हीं जंगलों में पाये जाते हैं। श्रीलंका के स्थानिक प्रजातियों के पेड़ों, झाड़ियों और जड़ी बूटियों का लगभग 34 प्रतिशत से अधिक, केवल इसी क्षेत्र में पाया जाता है। मुड़े हुए और नाटे कद के वृक्ष और विभिन्न किस्मों के ऑर्किड, मॉस और फ़र्न इन जंगलों में हर तरफ देखे जा सकते हैं। इन पर्वतीय वर्षा वनों में पेड़, 10-15 मीटर तक की तक ही बढ़ते हैं जो, तराई के वर्षावनों के पेड़ों की ऊँचाई की तुलना में कम है। यह ऊंचाई पर स्थित वर्षावन, श्रीलंका की सभी प्रमुख नदियों में से अधिकतर के लिए जलग्रहण क्षेत्र हैं।
आलिफ़ लैला
आलिफ लैला या (अंग्रेजी:अरेबियन नाइट्स) की कथाएं मूलतः फारसी भाषा में 'आलिफ लैला' शीर्षक से रची गयी थी। यह संसार की महानतम् रचनाओं में से एक है, विशेषकर बाल-साहित्य के क्षेत्र में। अधिकतर रचनाएं प्राचीन भारत, ईरान तथा अरब देशओं की पौराणिक कथाओं का संग्रह है। कहानियाँ अति कल्पनाशील, तिलस्मी तथा जादुई घटनाओं से भरी हुई हैं। आलिफ लैला की प्रमुख कहानियों में - सिंदबाद की सात समुद्री यात्राएं, आलादीन और जादुई चिराग, अली बाबा और चालीस चोर, बोलने वाली चिड़ियाँ, ख़जूर की गुठली , मुरगे की सीख, परी का कोप, सुराही का जिन्न आदि प्रसिद्ध हैं।
अलिफ लैला की कहानी अरब देश की एक प्रचलित लोक कथा है जो पूरी दुनिया में सदियों से सुनी व पढ़ी जाती रही है। 'अलिफ लैला' भारत में अपने अरबी नाम "अल्फ लैला" के प्रचलित बिगड़े हुए रूपके नाम से अधिक जाना जाता है। अरबी में अल्फ का अर्थ है एक हजार और लैला का अर्थ है रात यह हज़ार कहानियों का एक खूबसूरत गुलदस्ता है, जिसमें प्रत्येक कहानियां एक फूल की तरह है। इन कहानियों में प्यार, सुख, दुःख, दर्द, धेखा, बेवपफाई, ईमानदारी, कर्तव्य, भावनाएं जैसे भावों का अद्भुत संतुलन है, जिसको पाठकों और श्रोताओं को हमेशा लुभाया है।
दसवीं शताब्दी ईस्वी के अरब लेखक और इतिहासकार मसऊदी के अनुसार अल्फ लैला की कथामाला का आधार फारसी की प्राचीन कथामाला 'हजार अफसाना' है। अल्फ लैला की कई कहानियाँ जैसे 'मछुवारा और जिन्न' 'कमरुज्जमा और बदौरा' आदि कहानियाँ सीधे 'हजार अफसाना' से जैसी की तैसी ली गई हैं।
अलिफ लैला एक ऐसी नवयुवती की कहानी है, जिसने एक ज़ालिम बादशाह से विवाह करने के बाद न केवल उसका हृदय परिवर्तित कर दिया, अपितु अनेक नवयुवतियों का जीवन भी बचा लिया। इस कथा के अनुसार, बादशाह शहरयार अपनी मलिका की बेवपफाई से दुःखी होकर उसका और उसकी सभी दासियों का कत्ल कर देता है और प्रतिज्ञा करता है कि रोजाना एक स्त्री के साथ विवाह करूंगा और अगली सुबह उसे कत्ल कर दूंगा। बादशाह के नफऱत से उत्पन्न नारी जाति के प्रति इस अत्याचार को रोकने के लिए बादशाह के वजीर की पुत्री शहरजाद उससे शादी कर लेती है। वह किस्से-कहानी सुनने के शौकीन बादशाह को विविध् प्रकार की कहानियां सुनाती है, जो हज़ार रातों में पूरी होती है। कहानी पूरी सुनने की लालसा में बादशाह अपनी दुल्हन का कत्ल नहीं कर पाता और उसे अपनी बेगम से प्यार हो जाता है। अपनी बेगम की बुद्धिमिता से प्रभावित बादशाह औरतों के प्रति अपने मन में उत्पन्न नफऱत को खत्म करने के अलावा अपनी प्रतिज्ञा भी तोड़ देता है और अंत में अपनी बेगम के साथ हंसी-खुशी रहने लगता है।
रज्जु
रज्जु के कईं अर्थ हो सकतें हैं -अक्सर जहां अंग्रेज़ी में 'कार्ड' (cord) या 'केबल' (cable) शब्द का प्रयोग होता हैं वहां हिंदी में उसकी जगह 'रज्जु' इस्तेमाल होता है।
बाबा लाल दयाल
बावा लाल दयाल {१३५५-१६५५} एक संत थे। बावा लाल दयाल जी का प्रमुख स्थान ध्यानपुर पंजाब में स्थित है जहा उनकी समाधी स्थल व् धाम है। शुक्ल पक्ष की द्वितीया को यहाँ विशेष उत्सव होता है।
ख़
ख़ देवनागरी लिपि का एक वर्ण है। हिंदी-उर्दू के कई शब्दों में इसका प्रयोग होता है, जैसे कि ख़रगोश, ख़ुश, ख़बर, ख़ैर और ख़ून। अन्तर्राष्ट्रीय ध्वन्यात्मक वर्णमाला में इसके उच्चारण को x के चिह्न से लिखा जाता है और उर्दू में इसे خ लिखा जाता है, जिस अक्षर का नाम ख़े है।3!
ख़ को भाषाविज्ञान के नज़रिए से "अघोष कण्ठ्य संघर्षी" वर्ण कहा जाता है (अंग्रेजी में इसे "वाएस्लेस वेलर फ़्रिकेटिव" कहते हैं)।
'ख़' की ध्वनि के बारे में एक ग़लत धारणा है कि इसे भारत में केवल अरबी-फ़ारसी के शब्दों की वजह से मान्यता प्राप्त है। प्राचीन वैदिक संस्कृत में 'ख़' की ध्वनि पाई जाती थी और इसे जिह्वामूलीय की श्रेणी में डाला जाता था। 'ख़' की ध्वनि को विसर्ग में ही अघोष कण्ठ्य वर्णों से पहले उच्चारित किया जाता था। पाणिनि के समय तक यह ध्वनि संस्कृत से लुप्त हो गयी और केवल एक सरल विसर्ग ही उच्चारित किया जाने लगा। उर्दू के अलावा भारत के ऑफ़िशल भाषाओं में से सिर्फ़ असमिया भाषा में ही इसका इस्तेमाल होता है। असमिया में 'स' (স), 'ष' (ষ) और 'श' (শ) का उच्चारण 'ख़' है - [यहाँ पर 'x' का उच्चारण 'ख़' है, 'ô' का उच्चारण छोटी 'ऑ' है और असमिया में किसी भी स्वरवर्ण का दीर्घ उच्चारण नहीं होता है।]
भारत की कुछ आदिवासी भाषाओं में भी यह ध्वनि अभी तक पाई जाती है, जैसे की झारखंड और बिहार की उरांव जनजाति की बोली का नाम ही कुड़ुख़ है।
'ख़' की ध्वनी का उच्चारण कईं लोग ग़लती से 'ख' से मिलता-जुलता कर देते हैं। इस से कभी-कभी शब्दों का अर्थ बदल कर ग़लत अर्थ निकल आता है। कुछ उदहारण हैं -
मिला जोवोविच
मिला जोवोविच (जन्म 17 दिसम्बर 1975) यूक्रेनी मूल की एक अमेरिकन मॉडल, अभिनेत्री, संगीतकार और फ़ैशन डिज़ाइनर हैं। वे साइन्स फ़िक्शन (विज्ञान कथा) और ऐक्शन फिल्मों के लिए जानी जाती हैं।
मिला जोवोविच (यूक्रेनी: Milica Jovović, मिला योवोविच) का जन्म कीव, यूक्रेन, सोवियत संघ में हुआ था। उनके पिता सर्बियन मूल के एक बच्चों के चिकित्सक थे और इन्की माँ एक रूसी मन्च अभिनेत्री थीं। 1981 में, जब मिला पांच साल की थीं, उनका परिवार राजनीतिक कारणों से सोवियत संघ छोड़ कर लंदन चला गया। बाद में अमेरिका के लॉस एंजिल्स में सात महीने बिताने के बाद वे सैक्रिमैन्टौ, कैलिफोर्निया में जा बसे। इसके कुछ समय बाद ही उनके माता पिता का तलाक हो गया। मिला की माँ ने अभिनय के सहारे परिवार का पालन करने का प्रयास किया, लेकिन उन्हें इसमे ज़्याद सफलता नहीं मिली। अंत में उन्होंने पैसे कमाने के लिए घरों की सफाई करने का काम शुरू कर दिया। मिला के मात-पिता दोनों ने निर्देशक ब्रायन डे पाल्मा के घर की सफ़ाई का काम किया। 1994 में मिला के पिता को एक अवैध चिकित्सा बीमा से संबंधित आपरेशन में भाग लेने के लिए 20 साल जेल की सज़ा सुनाई गई। 1999 में एक अमेरिकी जेल में पांच साल बिताने के बाद उन्हें रिहा कर दिया गया।
संयुक्त राज्य अमेरिका में पहुंचने के कुछ समय बाद ही मिला ने पब्लिक स्कूलों में पढ़ाई शुरू कर दी। तीन महीनों में ही उन्होंने धाराप्रवाह अंग्रेज़ी बोलनी सीख ली। शीत युद्ध के दौरान सोवियत संघ से आने के लिए उन्हें स्कूल में सहपाठियों से कई ताने सहने पड़े. उन्हें एक "कॉमी" (साम्यवादी) और "रूसी जासूस" बुलाया गया और सामन्य छात्र भीड़ में वे शामिल न हो सकीं।
11 साल की उम्र में मिला ने मॉडलिंग करनी शुरू की। फ़ोटोग्राफ़र जीन लॅमुएल ने उन्हें देखा और हर्ब रिट्स को आश्वस्त किया कि इन्हें "लेइ" मैगज़ीन के कवर पेज के लिए शूट करें। सातवीं कक्षा में 12 साल की उम्र में मिला ने स्कूल छोड़ दिया और मॉडलिंग पर अपना ध्यान केंद्रित किया। वे एक विद्रोही किशोर थीं और इस दौरा उन्होंए नशीली दवाओं का प्रयोग किया और क्रेडिट कार्ड धोखाधड़ी भी की।
रिचर्ड ऐवेडॉन ने उन्हें रेवलॉन के "मोस्ट अन्फ़ॉर्गेटेबल विमेन इन द वर्ल्ड" (Most Unforgettable Women in the World, "दुनिया में सबसे अविस्मरणीय महिलाओं") विज्ञापनों में फ़ीचर किया। इसके बाद मिला ने अपने मॉडलिंग करियर को जारी रखते हुए ल'ऑरियल (L'Oréal) सौंदर्य प्रसाधन, बनाना रिपब्लिक, क्रिस्टिआन डीओर (Christian Dior), डोना करन और वर्सेस के लिए विग्यापन किए।
1988 में मिला जोवोविच ने "द नाइट ट्रेन टू काठमांडू" नामक टीवी फिल्म पहली बार पेशेवर अभिनय किया। इसी साल उन्होंने अपनी पहली फीचर फिल्म "टू मून जंक्शन" मे काम किया। टीवी और फ़िल्मों में अनेक छोटे-मोटे रोल्स के बाद 15 साल की उम्र में रोमान्स फ़िल्म "रिटर्न टू द ब्लू लैगून" (1991) में काम किया। इस फ़िल्म में अंग प्रदर्शन के लिए आलोचकों से उनकी काफ़ी बुराई की।
1993 की फ़िल्म "डेज़्ड ऐन्ड कन्फ़्यूज़ड" में उन्होंने बेन अफ़्लेक के साथ काम किया। साइन्स फ़िक्शन फ़िल्म "द फ़िफ़्थ ऍलिमॅन्ट" (1997) में वे ब्रूस विलिस के साथ नज़र आईं. "द मैसेन्जरः द स्टोरी अव जोआन अव आर्क" (1999) में मिला ने शीर्षक भूमिका निभाई. वीडियो खेल रूपांतर फ़िल्म सीरीज़ "रेज़िडेन्ट ईविल" से मिला को काफ़ी प्रसिद्धी मिलीः "" (2004), "" (2004) और "" (2010).
डेटा संचार
डेटा संचार दो या दो से अधिक कंप्यूटर केन्द्रों के बीच डिजिटल (ऐसी प्रणाली जिसमे मुख्य से डाटा अदान-प्रदान के लिए अंक का उपयोग किया जाता है) या एनालॉग (ऐसी प्रणाली जिसमे विद्युत संकेतों का प्रयोग डाटा अदान-प्रदान के लिए किया जाता है) डेटा का स्थान्तरण है, जो आपस मे संचार चेनल से जुड़ा होता है। डेटा संचार के लाभ संचार चेनल के प्रकार -
१. सिम्पलेक्स चेनल (Simplex Channel) -
A————>B
इसमें डाटा का प्रवाह बस इक ही दिशा मे होता है। जैसे – रेडियो स्टेशन से रेडियो सिग्नल श्रोताओं के पास पहुचता है, पर श्रोता वापस उस सिग्नल को रेडियो स्टेशन नहीं भेज सकता. इसमें सिग्नल बस A से B की दिशा मे ही जाता है। २. अर्द्ध डुप्लेक्स चेनल (Half Duplex Channel)-
A B
इस चेनल मे डाटा का प्रवाह दोनों दिशाओ मे होता है। परन्तु एक समय मे किसी एक ही दिशा मे डाटा का प्रवाह होता है। अर्थात A से B की ओर या फिर B से A की ओर. जैसा वाॅकी टाॅकी मे होता है।
३. पूर्ण डुप्लेक्स चेनल (Full Duplex Channel)-
A A
इस चेनल मे डाटा का प्रवाह दोनों दिशाओं मे एक साथ होता है। एक ही समय मे डेटा A से B की ओर या B से A की ओर भेजा जाता हैं। जैसा के कंप्यूटर इन्टरनेट सेवा मे होता है।== इन्हें भी देखें==
बैक्ट्रिया
बैक्ट्रिया या बाख़्तर (संस्कृत: वाह्लिका, फ़ारसी: बाख़्तर, यूनानी: Βακτριανή बाक्त्रिआई), जिसे तुषारिस्तान, तुख़ारिस्तान और तुचारिस्तान भी कहा जाता है, मध्य एशिया के उस ऐतिहासिक क्षेत्र का प्राचीन नाम है जो हिन्दु कुश पर्वत श्रंखला और अमू दरिया के बीच पड़ता है।
आधुनिक राजनितिक इकाइयों के अनुसार यह अफ़ग़ानिस्तान, ताजिकिस्तान और पाकिस्तान में बँटा हुआ है।
आमू दरिया
आमू दरिया (संस्कृत: वक्शु नदी, फ़ारसी: आमू दरिया, अरबी: ‎ जिहोन) मध्य एशिया की एक बड़ी नदी है जो वख़्श और पंज नदियों के संगम से बनती है। इस नदी की कुल लम्बाई २,४०० कीलोमीटर है जिसमें से १,४५० की॰मी॰ की गहराई और बहाव नाव-यातायात चलने योग्य है।
आमू दरिया पामीर पर्वतमाला में स्थित ज़ोरकुल सरोवर से शुरू होता है। यहाँ पर इसका नाम पामीर नदी है। पामीर नदी थोड़ा दूर चलकर वाख़ान नदी के साथ संगम करती है और इनके विलय से जो नदी बनती है उसका नाम पंज नदी है। पंज नदी अफ़्गानिस्तान की ताजिकिस्तान के साथ की उत्तरी सीमा मानी जाती है। इसी सीमा पर चलते हुए ताजिकिस्तान से दक्षिण की ओर आती हुई वख़्श नदी का पंज नदी में विलय हो जाता है और इस से आगे इस नदी को आमू दरिया कहा जाता है। कुछ दूर चलकर इस आमू दरिया का रुख़ उत्तर की ओर हो जाता है और अंत में जाकर यह कज़ाख़िस्तान और उज़्बेकिस्तान के बीच स्थित अरल सागर में विलीन होती है।
हेलमंद नदी
हेलमंद नदी (पश्तो: हीरमंद दरिया या हेलमंद दरिया) अफ़्गानिस्तान की सबसे लम्बी नदी है. यह नदी अफ़्गानिस्तान और दक्षिण-पूर्वी इरान के सिस्तान जलाधार इलाक़े की सिंचाई के लिए बहुत महत्वपूर्ण है.
हेलमंद नदी प्राचीन काल से ही इस क्षेत्र में खेती-बाड़ी के लिए पानी का अनमोल साधन रही है. इसलिए इसपर हज़ारों वर्षों से अनगिनत बाँध बने हुए हैं. बाँध और पुल के लिए प्राचीन फ़ारसी में 'हेतु' शब्द इस्तेमाल होता था जो संस्कृत के 'सेतु' शब्द का सजातीय शब्द है. ठीक उसे तरह फ़ारसी का एक और शब्द है 'मंद' यानि जिसके पास कुछ हो (जैसे की अक़्लमंद का मतलब है अक़्ल वाला). इस नदी का प्राचीन फ़ारसी नाम हेतुमंद था (जो की संस्कृत में सेतुमंत है) यानि 'बहुत बांधों वाली नदी'. यह नाम समय के साथ बदलकर हेलमंद और हीरमंद बन गया.
हेलमंद नदी अफ़्गानिस्तान की राजधानी काबुल से ८० किमी पश्चिम में हिन्दु कुश पर्वत श्रंखला की संगलाख़ शाखा में जन्म लेती है. फिर उनई दर्रे के उत्तर से निकलती हुई यह दक्षिण-पश्चिम के तरफ़ जाती है और दश्त-ए-मारगो के रेगिस्तान से गुज़रती है. वहाँ से यह सिस्तान के दलदल वाले क्षेत्र से निकलती हुई पूर्वी इरान के ज़ाबोल शहर के निकट हामून-ए-हेलमंद के उथली झीलों वाले क्षेत्र में समाप्त हो जाती है. आरम्भ से अंत तक यह नदी १,१५० किमी का कुल मार्ग तय करती है. रास्ते में अर्ग़नदाब नदी, जो अफ़्गानिस्तान की एक और मुख्य नदी है, हेलमंद से जा मिलती है.
इस नदी की गिनती दुनिया की उन नदियों में है जिनका अंत किसी सागर में नहीं होता बल्कि एक स्थलरुद्ध जलाशय में होता है. ज़्यादातर ऐसी नदियाँ खारे पानी से भरीं होतीं हैं, लेकिन हेलमंद नदी का पानी ज़्यादातर जगहों पर मीठा ही है. इस नदी पर आधुनिक युग में भी कजकी बाँध जैसे नए जलाशय और बाँध बने हैं.
हेलमंद नदी की घाटी का पारसी धर्म-ग्रन्थ अवेस्ता में आर्यों के मातृभूमि होने का ज़िक्र है और इस क्षेत्र को उस ग्रन्थ में 'हेतुमंत' बुलाया गया है. लेकिन यहाँ हिन्दू और बौद्ध धर्म के अनुयायी ज़्यादा मात्रा में थे. उनकी त्वचा का रंग अधिक सफ़ेद था इसलिए इस इलाक़े का नाम प्राचीनकाल में 'श्वेत भारत' ('व्हाईट इंडिया') भी था. कुछ भारतीय इतिहासकारों का मानना है कि वास्तव में ऋग्वेद में जिस सरस्वती नदी का बखान है वह घग्गर-हकरा नदी नहीं बल्कि हेलमंद थी.
ज़ोरकुल सरोवर
ज़ोरकुल सरोवर, जिसे सर-ए-कोल सरोवर भी कहते हैं, पामीर पर्वतमाला में अफ़्गानिस्तान और ताजिकिस्तान की अंतर्राष्ट्रीय सीमा पर स्थित एक झील है। पूर्व से पश्चिम तक फैली इस झील की लम्बाई लगभग २५ किमी है। मध्य एशिया की प्रसिद्ध नदी आमू दरिया इसी सरोवर से शुरू होती है। सरोवर के पूर्वी छोर पर क़ारेह बुलाक़ नाम का एक छोटा सा अफ़्गान क़स्बा है।
सेमरिया
सेमरिया (Semaria) भारत के मध्य प्रदेश राज्य के रीवा ज़िले में स्थित एक नगर और विधानसभा निर्वाचनक्षेत्र है। यह इसी नाम की तहसील का मुख्यालय भी है।
भारत की 2011 जनगणना के अनुसार सेमरिया नगर में 13,446 लोग बसे हुए थे, जिनमें से 7,031 पुरुष और 6,415 स्त्रियाँ थीं। यहाँ के 1,799 निवासी 0-6 वर्ष के बच्चे थे। पूरी सेमरिया तहसील के सभी नगर व ग्रामों की कुल जनसंख्या 1,56,554 थी।
महाप्राण और अल्पप्राण व्यंजन
भाषाविज्ञान में महाप्राण व्यंजन वह व्यंजन होतें हैं जिन्हें मुख से वायु-प्रवाह के साथ बोला जाता है, जैसे की 'ख', 'घ', 'झ' और 'फ'। अल्पप्राण व्यंजन वह व्यंजन होतें हैं जिन्हें बहुत कम वायु-प्रवाह से बोला जाता है जैसे कि 'क', 'ग', 'ज' और 'प'। जब अल्प प्राण ध्वनियाँ महा प्राण ध्वनियों में परिवर्तित हो जाती है, उसे महाप्रणिकरण कहतें है। अल्पप्राण व्यंजन ऐसे व्यंजन जिनको बोलने में कम समय लगता है और बोलते समय मुख से कम वायु निकलती है उन्हें अल्पप्राण व्यंजन कहते हैं। इनकी संख्या 20 होती है। क ग ङ च ज ञ ट ड ण ड़ त द न प ब म य र ल व इसमें क वर्ग का पहला, तीसरा, पाँचवा अक्षर च वर्ग का पहला, तीसरा, पाँचवा अक्षर ट वर्ग का पहला, तीसरा, पाँचवा अक्षर त वर्ग का पहला, तीसरा, पाँचवा अक्षर प वर्ग का पहला, तीसरा, पाँचवा अक्षर चारों अन्तस्थ व्यंजन - य र ल व एक उच्छिप्त व्यंजन - ङ याद रखने का आसान तरीका :- वर्ग का 1,3,5 अक्षर - अन्तस्थ - द्विगुण या उच्छिप्त महाप्राण व्यंजन ऐसे व्यंजन जिनको बोलने में अधिक प्रत्यन करना पड़ता है और बोलते समय मुख से अधिक वायु निकलती है। उन्हें महाप्राण व्यंजन (Mahapran) कहते हैं। इनकी संख्या 15  होती है। ख घ छ झ ठ ढ थ ध फ भ ढ़ श ष स ह इसमें क वर्ण का दूसरा, चौथा अक्षर च वर्ण का दूसरा, चौथा अक्षर ट वर्ण का दूसरा, चौथा अक्षर त वर्ण का दूसरा, चौथा अक्षर प वर्ण का दूसरा, चौथा अक्षर चारों उष्म व्यंजन - श ष स ह एक उच्छिप्त व्यंजन - ढ़ याद रखने का आसान तरीका :- वर्ग का 2, 4 अक्षर - उष्म व्यंजन - एक उच्छिप्त व्यंजन  देवनागरी लिपि में बहुत से वर्णों में महाप्राण और अल्पप्राण के जोड़े होते हैं जैसे 'क' और 'ख', 'च' और 'छ' और 'ब' और 'भ'। कुछ भाषाएँ हैं, जैसे के तमिल, जिनमें महाप्राण व्यंजन होते ही नहीं और कुछ भाषाएँ ऐसी भी हैं जिनमें महाप्राण और अल्पप्राण व्यंजन दोनों प्रयोग तो होतें हैं लेकिन बोलने वालों को दोनों एक से प्रतीत होतें हैं, जैसे अंग्रेज़ी।
क़ारेह बुलाक़
क़ारेह बुलाक़ पामीर पर्वतमाला में स्थित ज़ोरकुल सरोवर के पूर्वी छोर पर बसा हुआ एक छोटा-सा क़स्बा है। यह अफ़्गानिस्तान के बदख्शान राज्य में पड़ता है। यह वाख़ान क्षेत्र में स्थित है और ताजिकिस्तान और चीन की सरहदों के काफ़ी पास है।
राइन नदी
राइन नदी (; ; ; ) यूरोप के कई देशों से होकर बहने वाली एक नदी है। यह नदी व्यावसाइक दृष्टि से महत्वपूर्ण है और यहाँ से अन्तरराष्ट्रीय व्यापार संचालित होता था। दक्षिणी स्विस आल्प्स और प्रवाह जर्मनी के माध्यम से और नीदरलैंड में उत्तरी सागर में अंत में खाली में ग्रिसंस के स्विस केंटन में शुरू होता है। ह 1,233 किलोमीटर (766 मील) में, यूरोप में बारहवें सबसे लंबी नदी है 2,000 से अधिक एम 3 / एस (71,000 घन फुट / एस) के एक औसत के निर्वहन के साथ.
राइन और डेन्यूब रोमन साम्राज्य के उत्तरी अंतर्देशीय सीमा से ज्यादातर का गठन किया और उन दिनों के बाद से, राइन गहरी देशी व्यापार और माल ले जाने के लिए एक महत्वपूर्ण और नौगम्य जलमार्ग की गई है। यह भी एक रक्षात्मक सुविधा के रूप में सेवा की है और क्षेत्रीय और अंतर्राष्ट्रीय सीमाओं के लिए आधार दिया गया है। राइन के साथ कई महल और प्रागैतिहासिक किलेबंदी एक जलमार्ग के रूप में इसके महत्व को गवाही. नदी यातायात नदी के उस हिस्से को नियंत्रित किया है कि राज्य द्वारा, आमतौर पर टोल टैक्स एकत्र करने के उद्देश्य के लिए, इन स्थानों पर रोका जा सकता है। यह विश्व की व्यस्त व्यापारिक नदियों में से एक है
मंगोल साम्राज्य
मंगोल साम्राज्य 13 वीं और 14 वीं शताब्दियों के दौरान एक विशाल साम्राज्य था। इस साम्राज्य का आरम्भ चंगेज खान द्वारा मंगोलिया के घूमन्तू जनजातियों के एकीकरण से हुआ। मध्य एशिया में शुरू यह राज्य अंततः पूर्व में यूरोप से लेकर पश्चिम में जापान के सागर तक और उत्तर में साइबेरिया से लेकर दक्षिण में भारतीय उपमहाद्वीप तक फैल गया।
आमतौर पर इसे दुनिया के इतिहास में सबसे बड़ा सन्निहित साम्राज्य माना जाना जाता है। अपने शीर्ष पर यह 6000 मील (9700 किमी) तक फैला था और 33,000,000 वर्ग कि॰मी॰ (12,741,000 वर्ग मील) के क्षेत्र को कवर करता था। इस समय पृथ्वी के कुल भू क्षेत्रफल का 22% हिस्सा इसके कब्ज़े में था और इसकी आबादी 100 करोड़ थी।
मंगोल शासक पहले बौद्ध थे, लेकिन बाद में धीरे-धीरे तुर्कों के सम्पर्क में आकर उन्होंने इस्लाम को अपना लिया।
खान मूलतः मंगोलियाई उपाधि थी जिसका शाब्दिक अर्थ 'नायक', 'नेता', 'शासक', 'राजा' या 'मुखिया' है। प्रमुख मंगोल शासक निम्नलिखित हुए-
मंगोल साम्राज्य यद्यपि बहुत विशाल था किन्तु अधिक समय तक नहीं टिका। लगभग एक शताब्दी के बाद इसका अन्त हो गया।
बलोच राष्ट्रवाद
बलूचिस्तान (पाकिस्तान) के कुछ बलूच निवासी खुद को पाक के अधीन नहीं रखना चाहते। बलोच राष्ट्रवाद उनके अलग देश बनाने की चाह का नतीज़ा है।  बलोच राष्ट्रवादी नेता अकबर खान बुगती की पाकिस्तानी सेना द्वारा 2006 में हत्या कर दी गई थी। इस अभियान का आदेश जनरल परवेज़ मुशर्रफ ने दिया था जो तब देश के सैन्य प्रमुख और राष्ट्रपति दोनों थे। कालांतर में मुशर्रफ का शासन समाप्त होने के बाद अगली सरकार द्वारा 13 जून 2013 को इस हत्या के सिलसिले में उन्हें गिरफ्तार कर लिया गया।
बिली बोडेन
ब्रेंट फ्रेजर "बिली" बोडेन (जन्म 11 अप्रैल,1963) न्यूजीलैंड से एक अंतर्राष्ट्रीय क्रिकेट अंपायर है। गठिया वात से पीड़ित होने से पहले वे एक खिलाड़ी थे और इसीलिये उन्होंने अंपायरिंग शुरू कर दी। अपने नाटकीय संकेतन शैली के लिए वे विशेष रूप से जाने जाते हैं जिसमे आऊट के संकेत के लिए "कयामत की कुटिल उंगली" शामिल है।
मार्च 1995 में बोडेन ने न्यूजीलैंड और श्रीलंका के बीच हैमिल्टन में पहला एक दिवसीय अंतरराष्ट्रीय मैच औपचारिक रूप से निभाया। मार्च 2000 में उन्हें एक मैदान पर अपने पहले टेस्ट मैच के अंपायर के रूप में नियुक्त किया गया और 2002 में उन्हें अंतर्राष्ट्रीय अंपायर की अमीरात पैनल में शामिल कर लिया गया। एक साल बाद उन्हें दक्षिण अफ्रीका में क्रिकेट विश्व कप के अंपायर के लिए आमंत्रित किया गया और भारत एवं ऑस्ट्रेलिया के बीच खेले जाने वाले फाइनल मैच में चौथे अंपायर के रूप में चुना गया। इसके फौरन बाद उन्हें आईसीसी (ICC) अंपायर के अमीरात के एलीट पैनल के सदस्य के रूप में विधिवत पदोन्नत कर दिया गया, जिसके वे अब भी सदस्य हैं। विश्व कप क्रिकेट 2007 के फाइनल में चौथे अंपायर के रूप में उन्होंने अपनी भूमिका दोहराई और गलत निर्णय के कारण मैच अनिश्चयता के अंधेरे में समाप्त हुआ। बोडेन 2006 में हुए ब्रिस्बेन के एशेज टेस्ट में एक घटना में उलझ गए जब स्क्वेयर लेग क्षेत्ररक्षण की जगह पर खड़े गेरेंट जोन्स की एक गेंद की चोट से जमीन पर गिर पड़े. जनवरी 2007 में, बोडेन हैमिल्टन में न्यूजीलैंड और श्रीलंका के बीच खेले जाने वाले मैच की औपचारिक अम्पायरिंग करते हुए 100 वें एकदिवसीय के सबसे कम उम्र के अंपायर बन गए, जो उनके 1995 में पहले वनडे के बिल्कुल अनुकूल था। कुछ दिनों के बाद साइमन टॉफेल का रिकॉर्ड इससे बेहतर हो गया।
अपनी गठिया संधिवात (disease)की वजह से, बोडेन के लिए किसी बल्लेबाज को पारंपरिक फैशन से सिर के साथ एक सीध में सूचकांक उंगली ऊपर उठा कर आउट का संकेत देना बहुत दर्दनाक था, और इस कारण ही "कयामत की कुटिल उंगली" का प्रयोग होने लगा। अन्य कई संकेतों में भी उन्होंने अपने तिरछे संकेतो का प्रयोग किया है, जिसमे चौके के लिए झाड़ू से "कणों को बुहारने" जैसी बांहों को लहराकर संचालन एवं छक्के के लिए "दोनो हाथों की तर्जनियों को टेढ़ी कर छह चरण में फुदकाकर संकेत करना शामिल है। टेस्ट मैचों में उनके संकेत शांत और गंभीर, एकदिवसीय मैचों में आकर्षक और निश्चित तथा ट्वेंटी -20 में भड़कीले रहे हैं। उनके व्यवहार ने प्रशंसकों और आलोचकों दोनों को एक समान ही आकर्षित किया है। मार्टिन क्रो ने उन्हें मसख़रा बोजो के नाम से उन्हें आभूषित किया है और कम से कम एक भाष्यकार ने कहा है कि उन्हें याद रखना चाहिए कि क्रिकेट खिलाड़ियों के लिए हैं नकि अंपायर के लिए. हालांकि उनके लिए यह सुझाव भी पेश किया गया है कि संधिवात की वजह से उन्हें अपनी ही संकेत शैली अपनाने की जरूरत है, क्योंकि उन्हें अपने शरीर के तरल पदार्थ को बरकरार बनाए रखना जरूरी है।
4 मार्च 2011 तक:
पुरस्कार
शब्दांश स्थानांतरण
भाषाविज्ञान में शब्दांश स्थानांतरण (अंग्रेज़ी: metathesis मेटाथीसिस) उस प्रक्रिया को कहते हैं जिससे किसी भी शब्द के शब्दांश या वर्ण अपना शब्द में स्थान बदल लेते हैं। अक्सर जब शब्द एक भाषा से दूसरी भाषा में जाते हैं तो शब्दांश स्थानांतरण देखा जाता है। उदाहरण के लिए संस्कृत का शब्द 'लघुक' शब्दांश स्थानांतरण के ज़रिये पहले तो प्राकृत में 'लहुक' और फिर हिंदी में 'हलुक' से धीरे-धीरे 'हल्का' बन गया - यानि 'ल' और 'ह' ने अपने स्थान एक-दूसरे के साथ बदल लिए।
कईं हिंदीभाषियों में शब्दांश स्थानांतरण के कारण बोलचाल में उच्चारण की ग़लतियाँ देखनें को मिलतीं हैं। इनमें से बहुत सी ग़लतियाँ देहाती क्षेत्रों में ज़्यादा नज़र आती हैं, लेकिन कुछ तो आम हो गईं हैं -
कश्मीरी, डोगरी और पंजाबी में स्थानांतरण अक्सर 'र' के वर्ण के इर्द-गिर्द होता है -
अंग्रेज़ी मातृभाषियों में भी स्थानांतरण की ग़लतियाँ आम हैं -
कुण्डवापर
कुण्डवापर नालंदा जिले के एकंगरसराय प्रखंड मुख्यालय से पूरब २ कम राष्ट्रीय राजमार्ग 110 पर बसा हुआ एक कस्बा है, जिसकी आबादी ६ हजार है।
कुण्डवापर में एक तालाब है जिसे लोग कुम्हैनी पोखर के नाम से पुकारते हैं। इस २५०० साल पुराने कुम्हैनी पोखर का निर्माण गुप्तवन्श ने करवाया था। इस पोखरे में अभी भी शुंग कालीन ईटे मिलती है। इस पोखर में हाल में ही बुद्ध भगवन की मूर्ति निकली है।
इस गाव में एक गोराया भगवन के नाम से बुद्ध भगवन की मूर्ति को गाव बाले पूजा करते है, कुण्डवापर के पूर्व में एक टीला है जिसे लोग ढिबरा पोखेर कहते हैं। वहाँ पर शुंग काल के भवन का निर्माण दिखता है।
हज
हज (अरबी : حج हज " तीर्थयात्रा"), एक इस्लामी तीर्थयात्रा और मुस्लिम लोगों का पवित्र शहर मक्का में प्रतिवर्ष होने वाला विश्व का सबसे बड़ा जमावड़ा है। यह इस्लाम के पांच मूल स्तंभ में से एक है, साथ ही यह एक धार्मिक कर्तव्य है जिसे अपने जीवनकाल में कम से कम एक बार पूरा करना हर उस मुस्लिम चाहे स्त्री हो या पुरुष का कर्तव्य है जो सक्षम शरीर होने के साथ साथ इसका खर्च भी उठा पाने में समर्थ हो। शारीरिक और आर्थिक रूप से हज करने में सक्षम होने की स्थिति को "इस्ति'ताह" कहा जाता है और वो मुस्लिम है जो इस शर्त को पूरा करता है "मुस्ताती" कहलाता है। हज मुस्लिम लोगों की एकजुटता का प्रदर्शन होने के साथ साथ उनका अल्लाह (ईश्वर) में विश्वास होने का भी द्योतक है। यह तीर्थयात्रा इस्लामी कैलेंडर के 12 वें और अंतिम महीने ज़िल हिज्जाह की 8 वीं से 12 वीं तारीख तक की जाती है। इस्लामी कैलेंडर एक चंद्र कैलेंडर है इसलिए इसमें, पश्चिमी देशों में प्रयोग में आने वाले ग्रेगोरियन कैलेंडर से ग्यारह दिन कम होते हैं, इसीलिए ग्रेगोरियन कैलेंडर के अनुसार हज की तारीखें साल दर साल बदलती रहती हैं। इहरम वो विशेष आध्यात्मिक स्थिति है जिसमें मुसलमान हज को दौरान रहते हैं।
7 वीं शताब्दी से हज इस्लामी पैगंबर मुहम्मद के जीवन के साथ जुड़ा हुआ है, लेकिन मुसलमान मानते हैं कि मक्का की तीर्थयात्रा की यह रस्म हजारों सालों से यानि कि इब्राहीम के समय से चली आ रही है। तीर्थयात्री उन लाखों लोगों के जुलूस में शामिल होते हैं जो एक साथ हज के सप्ताह में मक्का में जमा होते हैं और यहं पर कई अनुष्ठानों में हिस्सा लेते हैं: प्रत्येक व्यक्ति एक घनाकार इमारत काबा के चारों ओर वामावर्त सात बार चलता है जो कि मुस्लिमों के लिए प्रार्थना की दिशा है, अल सफा और अल मारवाह नामक पहाड़ियों के बीच आगे और पीछे चलता है, ज़मज़म के कुएं से पानी पीता है, चौकसी में खड़ा होने के लिए अराफात पर्वत के मैदानों में जाता है और एक शैतान को पत्थर मारने की रस्म पूरा करने के लिए पत्थर फेंकता है। उसके बाद तीर्थयात्री अपने सर मुंडवाते हैं, पशु बलि की रस्म करते हैं और इसके बाद ईद उल-अधा नामक तीन दिवसीय वैश्विक उत्सव मनाते हैं।
राष्ट्रभाषा विचार मंच, अम्बाला
राष्ट्रभाषा विचार मंच, अम्बाला की स्थापना २६ जनवरी २००० को हुई थी। इसका उद्देश्य राजनैतिक स्वाधीन भारत में राष्ट्रभाषा की उपेक्षापूर्ण नीति से उत्पन्न समाज में भाषा-संस्कृति के प्रति उदासीनता के कारण राष्ट्रीयता की भावना में ह्रास के दृष्टिगत, समाज में भाषा-संस्कृति के विचार के माध्यम से राष्ट्रीय चेतना का संचार करना तथा राष्ट्र के स्वाभिमान में अभिवृद्धि से राष्ट्र को परम वैभव की प्राप्ति की और ले जाना है।
लीला सैमसन
कुमारी लीला सैमसन (जन्म १९५१) भारत की भरतनाट्यम की प्रसिद्ध नृतिका हैं। उन्हें सन् २००० में पद्मश्री प्रदान किया गया था। अभी हाल में (अप्रैल २०११) वे केंद्रीय फिल्म प्रमाणन बोर्ड की अध्यक्षा नियुक्त की गयीं हैं।
भरतनाट्यम में पारंगत लीला सैमसन ने 1975 में दिल्ली स्थित श्रीराम भारतीय कला केंद्र में भरतनाट्यम का विभाग शुरू किया। वर्तमान में वह शास्त्रीय कला संस्थान "कलाक्षेत्र" की निदेशक हैं तथा संगीत नाटक अकादमी की अध्यक्ष भी हैं। कला में उनके योगदान के लिए उन्हें पद्मश्री से भी सम्मानित किया गया है। सैमसन के अलावा प्रतिष्ठित वकील ललित भसीन को फिल्म प्रमाणन अपीलीय पंचाट का अध्यक्ष नियुक्त किया गया है।
उन्हें 1991 में गांधी राष्ट्रीय एकता पुरस्कार और 2007 में राष्ट्रपति द्वारा राष्ट्रीय कानून दिवस पुरस्कार से सम्मानित किया गया है।
यांत्रिक संतुलन
स्थैतिक संतुलन (static equilibrium) का मानक परिभाषा निम्नवत है-
सूत्र रूप में -  formula_1
यांत्रिक संतुलन थोड़ा अलग तरह से परिभाषित है:
formula_2
अर्थात् कणों के किसी निकाय की यांत्रिक संतुलन की स्थिति के लिये आवश्यक एवं पर्याप्त शर्तें निम्नांकित हैं-
एस.आर. बोम्मई बनाम भारत गणराज्य
एस.आर. बोम्मई बनाम यूनियन ऑफ इंडिया (1994 AIR 1918 SC: (1994) SCC1 3) के ऐतिहासिक फैसले में भारत के सर्वोच्च न्यायालय ने अनुच्छेद 356 और इससे जुड़े विभिन्न प्रावधानों पर विस्तार से चर्चा की थी। अनुच्छेद 356 के दुरुपयोग को इस फैसले के द्वारा रोक दिया गया। इस मामले के कारण केन्द्र-राज्य संबंधों पर भारी प्रभाव पड़ा।
सितम्बर 1988 में कर्नाटक में जनता पार्टी और लोक दल पार्टी ने मिलकर एक नई पार्टी जनता दल बनाकर सरकार बनाने का दावा किया था। जनता दल एसआर बोम्मई के नेतृत्व में राज्य की बहुमत वाली पार्टी बनी थी। मंत्रालय में 13 सदस्यों को रखा गया। लेकिन इसके दो दिन बाद ही जनता दल विधायक के आर मोलाकेरी ने राज्यपाल के समक्ष एक पत्र पेश किया जिसमें उन्होंने बोम्मई के खिलाफ अर्जी दी थी। उन्होंने अपने पत्र के साथ 19 अन्य विधायकों की सहमती पत्र भी जारी किया था।
इसके बाद राज्यपाल पी वेंकटसुबैया ने राष्ट्रपति को एक रिपोर्ट भेजी जिसमें कहा गया था कि सत्ताधारी पार्टी के कई विधायक उनसे खफा हैं। राज्यपाल ने आगे लिखा था कि विधायकों द्वारा समर्थन वापस लेने के के बाद मुख्यमंत्री बोम्मई के पास बहुमत नहीं बचता है जिससे उन्हें सरकार बनाने नहीं दिया जा सकता। यह संविधान के खिलाफ था और उन्होंने राष्ट्रपति से भी सिफारिश की थी कि वह उन्हें अनुच्छेद 356 (1) के तहत शक्ति का प्रयोग करें। राज्यपाल की इस रिपोर्ट के आधार पर केंद्र सरकार ने अनुच्छेद 356 के तहत राष्ट्रपति से घोषणा करवा कर बोम्मई की सरकार को बर्खास्त कर दिया गया।
हालांकि कुछ दिन बाद ही उन्नीस विधायक जिनके हस्ताक्षर के बल पर असंतोष प्रस्ताव पेश किया गया था, उन्होंने यह दावा किया कि पहले पत्र में उनके हस्ताक्षर जाली थे और उन्होंने फिर से अपने गठबंधन को समर्थन देने की पुष्टि की। इसके बाद मामले को लेकर कोर्ट में याचिका दाखिल की गई।
इस मुकदमे के निर्णय में सर्वोच्च न्यायालय ने राज्य की सरकारों को बर्खास्त करने संबंधी अनुच्छेद की व्याख्या की और कहा कि अनुच्छेद 356 के तहत यदि केन्द्र सरकार राज्य में चुनी हुई सरकार को बर्खास्त करती है तो सर्वोच्च न्यायालय सरकार बर्खास्त करने के कारणों की समीक्षा कर सकता है और न्यायालय केंद्र से उस सामग्री को कोर्ट के समक्ष प्रस्तुत करने के लिए कह सकता जिसके आधार पर राज्य की सरकार को बर्खास्त किया गया है।
दमादम मस्त क़लन्दर
दमादम मस्त क़लन्दर भारतीय उपमहाद्वीप का एक अत्यंत लोकप्रिय सुफ़िआना गीत है जो सिन्ध प्रांत के महान संत झूले लाल क़लन्दर को सम्बोधित कर के उनके सामने एक माँ की फ़रियाद रखता है। यह गाना मिश्रित पंजाबी और सिन्धी भाषाओँ में है लेकिन यह पूरे उपमहाद्वीप में ख्याति प्राप्त कर चुका है। इसे बहुत से जाने-माने गायकों ने गाया है, जैसे के नुसरत फतह अली खान, रूना लैला और रेश्मा. वडाली भाई , हंसराज हंस, शाजिया खुश्क आदि 'दमादम मस्त क़लन्दर' का अर्थ है 'हर सांस (दम) में मस्ती रखने वाला फ़क़ीर (क़लन्दर)।'
यह इस गाने के चुने हुए छंद हैं। पूर्ण गाने में और भी छंद आते हैं। झूले लाल के साथ-साथ इसमें एक और सूफ़ी संत शाहबाज़ क़लन्दर का भी ज़िक्र है। झूले लाल साईं हमेशा लाल चोग़े पहनते थे इसलिए उन्हें 'लाल' या 'लालन' नाम से पुकारा जाता है। गाने का हर छंद 'दमादम मस्त क़लन्दर, अली दम-दम दे अन्दर' पर ख़त्म होता है जिसका मतलब है 'दम-दम में मस्ती रखने वाला क़लन्दर (फ़क़ीर), जो हर सांस में रब (अली) को रखता है।'
इनमें से एक छंद में झूले लाल की बढ़ाई की गयी है और दूसरे में कहा गया है के एक दुखियारी औरत उनके मज़ार पर हाज़री देने आई है और उनके लिए दिया जला रही है। फिर संत की ख्याति और उनके रोज़े का वर्णन किया गया है और कहा गया है के ये बच्चे मांगने वालों को बच्चे देते हैं। पूरे गाने में ऐसे और भी काफ़ी छंद आते हैं। जिन मशहूर गायकों नें इसे गया है वह कुछ छंद चुन कर सीमित गाना ही गाते हैं।
रॉन मुस्तफा
रोनाल्ड "रॉन" मुस्तफा (जन्म दिसंबर 3, 1989), रॉन मुस्तफा अभिनेता है एक युवा कनाडाई. वह खाल किशोरों नाटक टेलीविजन नाटकों अब्बुद सिद्दीकी पर एमटीवी.
रॉन मुस्तफा मूल भारतीय है . वह 3 दिसंबर 1989 को हुआ था। वह में विज्ञान और राजनीति कानून अंतर्राष्ट्रीय पढ़ाई वर्तमान में भाग लेने के छात्र छात्र एक विश्वविद्यालय के रूप में टोरंटो.
रॉन Mustafaa मूलतः वकील चाहते थे करने के लिए एक हो जाते हैं, लेकिन जब से वह 11 या था जैसे 10, वास्तव में उसकी माँ चाहती थी कि अभिनेता बनने के एक. वह भारत में बड़ा हुआ और वास्तव में खुद चाहता था अभिनय में शामिल होने के लिए, लेकिन मौका कभी नहीं था। रास्ते में एक वह उसे स्वप्न के माध्यम से उसे रहते थे।
खाल से पहले, वह महाकाव्य था टीम में रॉय जैक्सन के रूप में उनकी भूमिका के लिए सबसे अच्छा जाना जाता है।
2010 में, रॉन खाल नाटक के रूप में था डाली किशोरों की ब्रिटिश अनुकूलन अब्बुद सिद्दीकी में एमटीवी. वहां उन्होंने खाल में अब्बुद खेलता है, जो चाहता है खारिज कर देता है अपने माता पिता के पारंपरिक और रोल पसंद करते हैं और रॉक एक जीवन शैली को शामिल करने, लड़कियों डोप और.
उनके चरित्र को दिखाने ब्रिटेन चरित्र पर आधारित है खाल अनवर से मूल.
रॉन मुस्तफा का था 6 साल जब उनके परिवार ओशावा से स्थानांतरित करने के लिए भारत, पर. रॉन शौक, शामिल अभिनय बास्केटबॉल खेल, सिनेमा देखने, गिटार झनकार और दोस्तों के साथ बाहर लटके. हालांकि उन्हें उम्मीद है कि वह फिल्म और टेलीविजन में एक कैरियर का पीछा करेंगे, वह भी बहुत शैक्षिक और भविष्य में कानून स्कूल में भाग लेने की आकांक्षा. रॉन पसंदीदा अभिनेता फिल्म में शामिल लियोनार्डो डि कैप्रियो और रॉबर्ट डी नीरो और अपने पसंदीदा बुल उग्र है। खाल के दौरान के एक प्रकरण का सीजन अंतिम के फिल्मांकन, रॉन 20 बदल गया।
सहस्वानिकी
भाषाविज्ञान में सहस्वानिक ध्वनियाँ, जिन्हें अंग्रेज़ी में एलोफ़ोन (allophone) कहा जाता है, वह ध्वनियाँ होती हैं जो किसी भाषा के बोलने वालों के लिए एक ही वर्ण या वर्ण-समूह को बोलने के भिन्न तरीक़े हों। सहस्वानिकी में बोलने वालों को स्वयं ज्ञात नहीं होता के वह एक ही वर्ण को अलग-अलग प्रकार से उच्चारित कर रहें हैं। उदहारण के तौर पर अंग्रेज़ी में 'ट', 'त', 'थ' और 'ठ' में सहस्वनिकी होती है। अंग्रेज़ी मातृभाषी (जो हिंदी ना जानते हों) 'ताली', 'थाली', 'टाली' और 'ठाली' में अक्सर फ़र्क नहीं बता सकते क्योंकि उनके लिए यह सारे स्वर अंग्रेज़ी अक्षर 't' से समन्धित हैं और उन्हें सब एक ही जैसे सुनाई देते हैं। उसी तरह हिंदी में 'v' और 'w' सहस्वनिक ध्वनियाँ होती हैं। हिंदी मातृभाषी अक्सर 'wow' (यानि 'वाह!') और 'vow' (यानि 'शपथ') को एक जैसा उच्चारित करते हैं, जो अंग्रेज़ी में ग़लत है।
सहस्वानिकी दो तरह की होती है -सहस्वानिकी के कारण कभी-कभी समय के साथ शब्द अपना रूप बदल लेते हैं। उदहारण के लिए संस्कृत के 'व्यवहार' शब्द के हिंदी में दो रूप पाए जाते हैं। कुछ लोग इसमें 'व' को /v/ की भाँती बोलते हैं और कुछ लोग /w/ की भाँती। क्योंकि /व/ की ध्वनि तीख़ी है इसलिए यदि उसके साथ बोला जाए तो उच्चारण नहीं बदलता और 'व्यवहार' ही रहता है। लेकिन अगर 'व' को /w/ की तरह बोला जाए तो इसकी ध्वनी 'उअ' से मिलती-सी होती है और शब्द का उच्चारण पहले 'व्युअहार' और फिर बोलने की सरलता के लिए 'व्योहार' बन जाता है। इसी प्रक्रिया से कुछ लोग 'देवपुर' जैसे नाम को अंग्रेज़ी में 'devpur' लिखते हैं और अन्य क्षेत्रों के लोग इसे 'देओपुर' की तरह उच्चारित कर के अंग्रेज़ी में 'deopur' लिखते हैं।
झूलेलाल
झूलेलाल सिन्धी हिन्दुओं के उपास्य देव हैं जिन्हें 'इष्ट देव' कहा जाता है। उनके उपासक उन्हें वरुण (जल देवता) का अवतार मानते हैं। वरुण देव को सागर के देवता, सत्य के रक्षक और दिव्य दृष्टि वाले देवता के रूप में सिंधी समाज भी पूजता है। उनका विश्वास है कि जल से सभी सुखों की प्राप्ति होती है और जल ही जीवन है। जल-ज्योति, वरुणावतार, झूलेलाल सिंधियों के ईष्ट देव हैं जिनके बागे दामन फैलाकर सिंधी यही मंगल कामना करते हैं कि सारे विश्व में सुख-शांति, अमन-चैन, कायम रहे और चारों दिशाओं में हरियाली और खुशहाली बने रहे।
भगवान झूलेलाल के अवतरण दिवस को सिंधी समाज चेटीचंड के रूप में मनाता है। कुछ विद्वानों के अनुसार सिंध का शासक मिरखशाह अपनी प्रजा पर अत्याचार करने लगा था जिसके कारण सिंधी समाज ने 40 दिनों तक कठिन जप, तप और साधना की। तब सिंधु नदी में से एक बहुत बड़े नर मत्स्य पर बैठे हुए भगवान झूलेलाल प्रकट हुए और कहा मैं 40 दिन बाद जन्म लेकर मिरखशाह के अत्याचारों से प्रजा को मुक्ति दिलाउंगा। चैत्र माह की द्वितीया को एक बालक ने अरोड़वंशी ठक्कर परिवार में जन्म लिया जिसका नाम उडेरोलाल रखा गया। अपने चमत्कारों के कारण बाद में उन्हें झूलेलाल, लालसांई, के नाम से सिंधी समाज और ख्वाजा खिज्र जिन्दह पीर के नाम से मुसलमान भी पूजने लगे। चेटीचंड के दिन श्रद्धालु बहिराणा साहिब बनाते हैं। शोभा यात्रा में ‘छेज’ (जो कि गुजरात के डांडिया की तरह लोकनृत्य होता है) के साथ झूलेलाल की महिमा के गीत गाते हैं। ताहिरी (मीठे चावल), छोले (उबले नमकीन चने) और शरबत का प्रसाद बांटा जाता है। शाम को बहिराणा साहिब का विसर्जन कर दिया जाता है।
सासनी
सासनी (Sasni) भारत के उत्तर प्रदेश राज्य के हाथरस ज़िले में स्थित एक नगर है। यह इसी नाम की तहसील में स्थित है।
https://drive.google.com/file/d/1fCncIBo4NAdz2fK9zw1cf68zldkcCSOP/view?usp=drivesdk
बलाघूर्ण
torque किसी बल द्वारा किसी वस्तु को किसी अक्ष के परितः घुमाने की प्रवृत्ति (tendency) को बलाघूर्ण (Torque, moment या moment of force) कहते हैं। पार्श्व चित्र में बल F का बिन्दु O के सापेक्ष बलाघूर्ण M है तो - जहां r बिन्दु O के सापेक्ष बल F की क्रियारेखा पर स्थित किसी बिन्दु का स्थिति सदिश (position vector) है। मोटे तौर पर बलाघूर्ण का अर्थ किसी वस्तु (बोल्ट या फ्लाईव्हील) पर लगने वाला 'घूर्नन बल' (घुमाने वाला बल) होता है। उदाहरण के लिये जब किसी पाने (रिंच) के हैंडिल को खींचते या धक्का देते हैं तो इससे एक बलाघूर्ण उत्पन्न होता है जो नट या बोल्ट को ढीला करता है या कसता है।
जहाँ,
कोणीय संवेग को निम्नलिखित प्रकार से परिभाषित करते हैं-
जहाँ, formula_5 जड़त्वाघूर्ण है। अतः
जहाँ α पिण्ड में बल आघूर्ण के कारण उत्पन्न कोणीय संवेग है।